Document ID: 31992R1318

KOMISSION ASETUS (ETY) N:o 1318/92,
annettu 22 päivänä toukokuuta 1992,
oliiviöljyn tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 3061/84 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 356/92(2), ja erityisesti sen 5 artiklan 5 kohdan,
sekä katsoo, että
komission asetuksessa (ETY) N:o 3061/84(3), sellaisena kuin se on viimeksi muutettuna asetuksella (ETY) N:o 541/92(4), määritetään oliiviöljyn tuotantotukijärjestelmän soveltamista koskevat yksityiskohtaiset säännöt,
oliivintuotannon, jonka kukin oliivinviljelijä ilmoittaa puristetuksi hyväksytyssä myllyssä, ja kyseisen oliivinviljelijän viljelyilmoituksessa olevien tietojen välisen yhdenmukaisuuden määrittämiseksi olisi otettava huomioon oliivien ja öljyn tuotannon keskiarvot kunnissa, jos nämä keskiarvot ovat käytettävissä,
menettelyjen yksinkertaistamiseksi ja tehostamiseksi oliiviöljyn yhtenäisten tuotantoalueiden koostumusta olisi muutettava ainoastaan asianmukaisesti perustelluissa tapauksissa, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan komission asetus (ETY) N:o 3061/84 seuraavasti.
1) Lisätään 10 artiklan 4 kohtaan ensimmäisen luetelmakohdan jälkeen luetelmakohta seuraavasti:
" - keskimääräiset oliivien ja öljyn tuotokset kunnissa, joissa sijaitsee tila tai tilat, joista käytetyt oliivit tulevat, jos nämä tuotokset ovat jäsenvaltioiden käytettävissä".
2) Lisätään 12 artiklan 1 kohtaan alakohta seuraavasti:
"Markkinointivuodesta 1992/1993 alkaen yhtenäisiä alueita voidaan muuttaa ainoastaan, jos esitetään pätevä peruste. Nämä muutokset tehdään joko komission aloitteesta tai jäsenvaltion pyynnöstä."
3) Korvataan 12 artiklan 3 kohta seuraavasti:
"3 Jäsenvaltioiden on ilmoitettava viimeistään 30 päivänä huhtikuuta kunakin markkinointivuonna 2 kohdan b, c, d ja e alakohdassa tarkoitetut tiedot sekä lyhyt selostus kunkin alueen tuotanto-olosuhteista markkinointivuoden aikana."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä toukokuuta 1992.

Labels: 17
19
6